stanford-oval/wikipedia huggingface dataset:
Antti-Jussi Sipilä

| Antti-Jussi Sipilä> Henkilötiedot |
| --- | --- |
Koko nimi:  Antti-Jussi Sipilä
Syntynyt: 5. maaliskuuta 1980 (ikä 44) Lahti
Kansalaisuus:   Suomi
Koripalloilija
Pelipaikka:  Takamies
Pituus:  188 cm
Paino:  89 kg
Pelaajaura
Seurajoukkueet
1997–2003 2001 2004–2005 2005–2008:   LaNMKY/Namika Lahti → Orimattilan Jymy  Namika Lahti  Helsingin NMKY
Antti-Jussi Sipilä (s. 5. maaliskuuta 1980 Lahti) on suomalainen urheilutoimittaja ja aktiiviuransa lopettanut koripalloilija.
Lahden NMKY:n kasvatti Sipilä pelasi Lahdessa Suomen pääsarjaa yhteensä seitsemän kauden ajan voittaen Suomen mestaruuden vuonna 2000, Suomen cupin kaudella 2000–2001 ja saavuttaen SM-hopeaa vuonna 2002, SM-pronssia vuonna 2001 ja cup-hopeaa kaudella 2004–2005. I-divisioonassa hän pelasi kolme kautta vuosina 2005–2008 Helsingin NMKY:tä edustaen. A-nuorten maaotteluita Sipilä pelasi viisi kappaletta.
Sipilä työskentelee urheilutoimittajana Yleisradiossa muun muassa Urheiluruutua juontaen ja koripalloa selostaen.
Autodrome de Montlhéry

| L’autodrome de Linas-Montlhéry |
| --- | --- |

Sijainti:  Montlhéry, Ranska
Radan pituus:  12,5 km
Mutkia:  23
Suurimmat tapahtumat:  Grand Prix -kisat
Autodrome de Montlhéry on moottoriurheilurata, viralliselta nimeltään L’autodrome de Linas-Montlhéry. Se sijaitsee Ranskassa, Pariisin lähistöllä Montlhéryn ja Linas’n kylien välissä. Radalla ajettiin GP-sarjaa vuoteen 1949. Vuonna 1950 GP-sarjan korvasi Formula 1, eikä radalla enää ajettu Ranskan Grand Prix’ta.
Teollisuusjohtaja Alexandre Lamblin palkkasi René Jaminin suunnttelemaan 2,55 km pitkän soikean radan tonnin painoisille kilpa-autoille, jotka voisivat kulkea soikealla radalla 220 km/h. Rataa kutsuttiin nimellä Autodrome Parisien. Vuonna 1925 soikioon lisättiin tieosuus.
Ensimmäisen kilpailun järjesti 26. heinäkuuta 1925 Automobile Club de France Grand Prix. Kilpailun voitti Robert Benois Delagella, mutta kisaa varjosti Antonio Ascarin kuolema. Vuonna 1925 radalla pidettiin myös Ranskan GP, ja uudelleen vuonna 1927 sekä vuosina 1931–1937. Kilpailut, kuten Coupes du Salon, Grand Prix de l’Age d’Or ja 1000 km järjestettiin radalla satunnaisesti.
Vuonna 1939 rata myytiin valtiolle, sillä sen huoltokustannukset olivat korkeat. Valtio myi sen vuonna 1946 edelleen Union technique de l’automobile et du cyclelle (UTAC). Vuonna 1951 Bill Aston ajoi radalla uuden 500–kuutioisten virtaviivaisten autojen nopeusennätyksen.
Radalle kuoli useita kuljettajia, muun muassa Benoît Nicolas Musy (1956) sekä Peter Lindner ja Franco Patria. Viimeksi mainittujen onnettomuudessa vuonna 1964 kuoli myös kolme ratahenkilöä.
Viimeisin kilpailu radalla järjestettiin vuonna 2001.
Kartta koko Autodrome de Linas-Montlhérystä.
Aiheesta muualla

Kuvia tai muita tiedostoja aiheesta Autodrome de Montlhéry Wikimedia Commonsissa
Art Ross Trophy

| Art Ross Trophy |
| --- | --- |
 Art Ross Trophy
Myönnetään:  runkosarjassa eniten pisteitä tehneelle pelaajalle
Jaettu:  1947–
Viimeisin voittaja:   Nikita Kutšerov
Art Ross Trophy on palkinto, jonka NHL myöntää kauden päätteeksi pelaajalle, joka teki NHL:n runkosarjassa eniten tehopisteitä. Palkintoa on jaettu kaudesta 1947–1948 lähtien.
Palkinto on nimetty Arthur Howie ”Art” Rossin mukaan. Hän oli jääkiekkoilija, tuomari, valmentaja ja manageri. Ross pelasi 14 vuotta puolustajana ja voitti kaksi Stanley Cupia. Peliuransa jälkeen hänestä tuli tuomari ja lopulta Boston Bruinsin valmentaja, kun joukkue liittyi NHL:ään. Ross valmensi Bostonin kahteen Stanley Cup -mestaruuteen. Eniten Art Ross Trophy -voittoja on Wayne Gretzkyllä (10) sekä Gordie Howella ja Mario Lemieuxilla (6). Gretzkyn vuoden 1986 pistemäärä 215 on voimassa oleva NHL-ennätys.
Jaromir Jagr on eniten Art Ross Trophy -voittoja saavuttanut ei-kanadalainen pelaaja, minkä lisäksi hän on ensimmäinen kyseisen palkinnon voittanut eurooppalainen pelaaja.
Kahden vuosikymmenen ajan vuodesta 1981 aina vuoteen 2001 palkinnolla oli vain kolme voittajaa; Wayne Gretzky, Mario Lemieux ja Jaromir Jagr, kunnes Jarome Iginla katkaisi kolmen pistekuninkaan valtakauden voittaessaan pistepörssin NHL-kaudella 2001–2002.
Mikäli pistepörssin kärkitila on jaettu useamman pelaajan kesken, otetaan seuraavaksi huomioon järjestyksessä se, kumpi teki enemmän maaleja (1), kumpi pelasi vähemmän otteluita (2) ja kumpi teki kauden ensimmäisen maalin (3).
Eniten voittoja

Wayne Gretzky 10
Gordie Howe 6
Mario Lemieux 6
Phil Esposito 5
Jaromír Jágr 5
Connor McDavid 5
Stan Mikita 4
Bobby Hull 3
Guy Lafleur 3
Bernie Geoffrion 2
Dickie Moore 2
Bobby Orr 2
Jevgeni Malkin 2
Martin St. Louis 2
Sidney Crosby 2
Nikita Kutšerov 2
Listassa ei ole huomioitu ennen vuotta 1948 saavutettuja pistepörssivoittoja
Alcatraz (televisiosarja)

| Alcatraz |
| --- | --- |

Tyyli:  draama
Kestoaika:  43 minuuttia
Luoja(t):   Elizabeth Sarnoff  Steven Lilien  Bryan Wynbrandt 
Pääosissa:   Sarah Jones  Jorge Garcia  Jonny Coyne  Parminder Nagra  Jason Butler Harner  Sam Neill  Robert Forster 
Alkuperämaa:   Yhdysvallat
Alkuperäiskieli:  englanti
Verkko:   Fox  Sub
Esitetty:   16. tammikuuta 2012 – 26. maaliskuuta 2012  2. syyskuuta 2012 – 25. marraskuuta 2012
Tuotantokausia:  1
Jaksoja:  13
Tunnuskappale:  J. J. Abramsin säveltämä
Tuotanto
Tuottaja(t):   Alison Balian  Robert Hull  Athena Wickham  Robert M. Williams, nuorempi 
Vastaava(t) tuottaja(t):   J. J. Abrams  Jack Bender  Bryan Burk  Jennifer M. Johnson  Daniel Pyne 
Säveltäjä(t):   Michael Giacchino  Chris Tilton  Andrea Datzman 
Leikkaaja(t):   Stephen McNutt  David Stockton 
Tuotantoyhtiö(t):  Bad Robot Productions WBTV
Aiheesta muualla
Virallinen sivusto
IMDb 
Alcatraz on yhdysvaltalainen J. J. Abramsin tuottama draamasarja, joka ensiesitettiin Yhdysvalloissa tammi–maaliskuussa 2012. Suomessa sarja esitettiin Subilla syksyllä 2012. Sarja on 13-osainen, ja sen juoni kietoutuu San Franciscon edustalla sijaitsevan, vuonna 1963 suljetun Alcatrazin vankilan ympärille.
Sarjan juoni

Sarjan mukaan Alcatrazin sulkeminen ja siellä olleiden vankien siirtäminen toisiin vankiloihin on peitetarina, joka keksittiin vankilan 256 vangin ja 46 vartijan kadottua sieltä jälkiä jättämättä 21. maaliskuuta 1963. Nykypäivän San Franciscossa kadonneet ”63:set” (kuten kadonneita vankeja ja vartijoita kutsutaan) alkavat yksitellen palata. He eivät ole vanhentuneet lainkaan, eikä heillä ole tietoa kadotetusta ajasta. Kaikilla palaavilla on halu löytää joitakin esineitä ja jatkaa rikollista uraansa. Yhdysvaltain hallitus on odottanut heidän paluutaan ja hallituksen tätä tarkoitusta varten nimitetyt erikoisjoukot etsivät palaajia vangitakseen heidät uudelleen.
Pääosissa

| 0 | 1 | 2 |
| --- | --- | --- |
|   Sarah Jones   | … |   Rebecca Madsen   |
|   Jorge Garcia   | … |   Dr. Diego ”Doc” Soto   |
|   Sam Neill   | … |   Emerson Hauser   |
|   Parminder Nagra   | … |   Dr. Lucille ”Lucy” Banerjee   |
|   Jonny Coyne   | … |   Edwin James   |
|   Jason Butler Harner   | … |   Elijah Bailey ”E.B.” Tiller   |
|   Robert Forster   | … |   Raymond ”Ray” Archer   |
Jaksot

| # | Jakson nimi | Ensiesitys Yhdysvalloissa | Ensiesitys Suomessa | Katsojamäärä (USA; milj> ) | Katsojamäärä esityspäivänä (Suomi) |
| --- | --- | --- | --- | --- | --- |
| 1 | Jack Sylvane (Pilot) | 16. tammikuuta 2012 | 2. syyskuuta 2012 | 10,05 | 207 000 |
| 2 | Ernest Cobb | 16. tammikuuta 2012 | 9. syyskuuta 2012 | 10,05 | 134 000 |
| 3 | Kit Nelson | 23. tammikuuta 2012 | 16. syyskuuta 2012 | 9,03 | 110 000 |
| 4 | Cal Sweeney | 30. tammikuuta 2012 | 23. syyskuuta 2012 | 8,44 | 115 000 |
| 5 | Guy Hastings | 6. helmikuuta 2012 | 30. syyskuuta 2012 | 6,91 | 100 000 |
| 6 | Paxton Petty | 13. helmikuuta 2012 | 7. lokakuuta 2012 | 6,24 | 80 000 |
| 7 | Johnny McKee | 20. helmikuuta 2012 | 14. lokakuuta 2012 | 5,98 | 89 000 |
| 8 | The Ames Brothers | 5. maaliskuuta 2012 | 21. lokakuuta 2012 | 5,82 | 79 000 |
| 9 | Sonny Burnett | 5. maaliskuuta 2012 | 28. lokakuuta 2012 | 5,47 | 80 000 |
| 10 | Clarence Montgomery | 12. maaliskuuta 2012 | 4. marraskuuta 2012 | 5,07 | 81 000 |
| 11 | Webb Porter | 19. maaliskuuta 2012 | 11. marraskuuta 2012 | 5,04 | 68 000 |
| 12 | Garrett Stillman | 26. maaliskuuta 2012 | 18. marraskuuta 2012 | 4,78 | 65 000 |
| 13 | Tommy Madsen | 26. maaliskuuta 2012 | 25. marraskuuta 2012 | 4,75 | 82 000 |
Aiheesta muualla

Alcatraz Foxin sivuilla (web.archive) (englanniksi)
Alcatraz Internet Movie Databasessa (englanniksi)
Sarjan näyttelijät Jorge Garcia, Sarah Jones ja Parminder Nagra paneelikeskustelussa Wondercon 2012 -tapahtumassa.
JPEG XR

JPEG XR (eXtended Range) on avoin standardi kuvatiedostoille erityisesti digitaalisen valokuvauksen tarpeisiin. Se perustuu alun perin Microsoftin kehittämään ja patentoiman valokuvien pakkausalgoritmiin, jonka yhtiö esitteli WinHEC 2006 -messuilla nimellä Windows Media Photo (WMP). Jo samana vuonna nimi muutettiin HD Photoksi.
Se sisältää sekä häviöllisen että häviöttömän pakkauksen. Se on suositeltu kuvaformaatti OpenXPS-sivunkuvauskielessä. Formaattia tukevat ainakin Windows Vista ja Photoshop (CS2 ja uudemmat), mutta kuvamateriaalia tässä muodossa on vain vähän.
Standardisointi

Formaatin kuvakoodausosuuden kansainvälinen ISO-standardi valmistui elokuussa 2009
ISO/IEC FDIS 29199-2 JPEG XR image coding system – Part 2: Image coding specification
Muut työn alla olevat osat ovat:
ISO/IEC NP TR 29199-1	JPEG XR image coding system -- Part 1: System architecture
ISO/IEC CD 29199-3	JPEG XR image coding system -- Part 3: Motion JPEG XR
ISO/IEC CD 29199-4	JPEG XR image coding system -- Part 4: Conformance testing
ISO/IEC CD 29199-5	JPEG XR image coding system -- Part 5: Reference software
Standardisoinnista vastaa the Joint Photographic Experts Group (JPEG), joka on ISO/IEC JTC 1/SC 29/WG 1:n ja ITU-T SG 16:n yhteistoimintaelin. Suomen osalta standardisointia seuraa SFS:n IT-standardisointi.
Tekniset ominaisuudet

Tärkein tekninen peruste hakea vaihtoehtoja erittäin laajalti käytössä olevalle JPEG (1991) formaatille ja (järjestelmä-)kameroiden omille RAW-formaateille on digitaalisten kameroiden kehittynyt herkkyys ja yhteentoimivuustarpeet. Yhtäältä kameravalmistajat eivät ole keskenään kehittäneet yhteistä RAW-formaattia kuville. Toisaalta JPEG (1991) määrittelee ainoastaan 3 väriä, ja 8 bittiä per väri. Digitaaliset kamerat ja skannerit voivat tallentaa laajemman skaalan värejä (väriavaruus) ja kirkkauksia (bittisyvyys, dynaaminen alue) kuin JPEG (1991) formaattiin voi tallentaa. Käytännössä 8-bittisen kuvan jälkikäsittely kuten kontrastin lisääminen tai yli- tai alivalottuneen 8-bittisen kuvan korjaus johtaa näkyviin virheisiin kuten väriliukujen kaistoittumiseen.
Pakkauksessa ja purussa vain kokonaislukuoperaatioita
Koodauksessa käytetään pääkomponenttimuunnosta (DCT JPEG:ssä)
Tuki mustavalko, RGB, CMYK ja yleiselle n-kanavaiselle kuvalle
Kanavat, joko 16-bit kokonaislukuja tai 32-bit liukulukuja
Tuki RGBE:lle (E radianssi)
Tuki Alpha-kanavalle (läpinäkyvyys)
Voi sisältää ICC-väriprofiilin
Tuki Exif ja XMP-metadatalle
Progressive and regional decoding, jonka vuoksi on mahdollista purkaa tai käsitellä vain haluttua osa kuvasta (esim. harvennettu pikseleiden osajoukko), joten kuvan rajaaminen, näytteistäminen ja peilaaminen mahdollista ilman koko kuvan purkamista.Esimerkiksi, mahdollista katsoa ja käsitellä valtavan kokoisia kuvia netti-yhteyden.
Teknisiä heikkouksia

Kuvadata on TIFF-tyyppisessä paketissa. TIFF-pohjaisuuden mukana formaatti kärsii tietyistä rajoituksista kuten 4 GB:n tiedostokokorajoituksesta.
IPR-asiat ja tuki kolmansien osapuolten implementaatiolle.  Ei yleisessä tiedossa kolmannen osapuolen implementaatiota, niin että olisi tullut selväksi paljonko lisenssimaksut lopulta ovat.
Arthur Albiston

Arthur Albiston
Arthur Albiston (s. 14. heinäkuuta 1957 Edinburgh, Skotlanti) on entinen skotlantilainen jalkapalloilija, pelipaikaltaan puolustaja.
Albiston pelasi jo nuoruudessaan Manchester Unitedin juniorijoukkueissa ja teki debyyttinsä edustusryhmässä 1974 Liigacupin kolmannella kierroksella ottelussa paikallisvastustaja Cityä vastaan. Manchester Unitedissa hän voitti FA Cupin kolmesti, vuosina 1977, 1983 ja 1985. 1988 hän siirtyi vapaalla siirrolla West Bromwichiin, missä hän vietti vain yhden kauden ennen siirtymistään Skotlantiin Dundeehen. Uransa loppuaikoina hän pelasi myös Chesterfieldissä, Chester Cityssä ja Norjassa Moldessa. Urallaan hän pelasi seurajoukkueissa 464 ottelua ja teki seitsemän maalia.
Skotlannin maajoukkueessa Albiston debytoi 28. huhtikuuta 1982 ottelussa Pohjois-Irlantia vastaan. Hän pelasi maajoukkueessa urallaan kaikkiaan 14 ottelua.
Jackpot

Wikisanakirjassa on tähän liittyvä sananselitys: .
Jackpot voi viitata ainakin seuraaviin asioihin:
Televisiosarjat ja elokuvat

Jackpot (televisio-ohjelma), suomalainen viihdeohjelma
Kummelin Jackpot, suomalainen elokuva
Jackpot (vuoden 1961 elokuva)
Jackpot (vuoden 2001 elokuva)
Jackpot (vuoden 2006 elokuva)
Jackpot (vuoden 2009 elokuva)
Muut

jackpot, suuri voitto rahapelissä
Jackpot, Waldo’s Peoplen kappale
Jackpot, IC Companys -yhtiön naistenvaatemerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jackpot”, voi hakea sivunnimihaulla, laajalla sivunnimihaulla tai tekstihaulla.
Alex Yoong

| Alex Yoong> 熊龍 |
| --- | --- |

Henkilötiedot
Kansalaisuus:   Malesia
Formula 1 -ura
Aktiivivuodet:  2001–2002
Talli(t):  Minardi
Kilpailuja:  18 (14 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian GP 2001
Viimeinen kilpailu:  Japanin GP 2002
Aiheesta muualla
www.alexyoong.com
Alexander ”Alex” Charles Loong Yoong (kiin. 熊龍, Xióng Lóng; 20. heinäkuuta 1976 Kuala Lumpur) on malesialainen kilpa-autoilija ja Malesian ensimmäinen ja toistaiseksi ainoa Formula 1 -kuljettaja.
Ura

Yoongin ura alkoi Aasian Formuloissa vuonna 1994, joista hän siirtyi ensin pienempiin eurooppalaisiin Formulasarjoihin kuten Formula Renault (1996–1997), Britannian Formula 3 (1998–1999) ja Formula 3000 (1999). Vaikka hän ajoi muutaman kerran palkintosijoille, menestys oli kohtalaista.
Yoong pääsi F1-sarjaan malesialaisen vedonlyöntiyhtiö Magnumin tuella. Hän ajoi kaudella 2001 kolme kilpailua Minardi-tallissa. Sopimusta jatkettiin seuraavalle kaudelle, mutta Yoongilla oli toistuvia vaikeuksia päästä kilpailuihin mukaan, ja Anthony Davidson tuurasi häntä kahden kilpailun ajan. Yoongin otteet paranivat kauden mittaan, mutta hänen sopimustaan ei kauden jälkeen jatkettu. Yoong osallistui F1-sarjassa yhteensä 15 Grand Prix'hin, joista paras sijoitus oli vuoden 2002 Australian Grand Prix'n 7. sija, mutta silloin vain kahdeksan autoa pääsi maaliin asti ja kuudelle parhaalle jaettiin pisteitä.
Kaudella 2003 Yoong esitti lupaavia otteita Amerikan Champ Car -sarjassa (entinen CART-sarja) kauden avauskilpailussaan sijoittumalla yhdeksänneksi, mutta hänen kautensa loppui lyhyeen tallin talousvaikeuksien takia. Vuonna 2004 Yoong kilpaili Australian V8 Supercar -urheiluautosarjassa ilman mainittavampaa menestystä, ja on sen jälkeen keskittynyt toimimaan kotimaassaan F1-kilpailujen televisiolähetysten kommentaattorina. Yoong edusti Malesiaa A1 Grand Prix -sarjassa yhdessä Fairuz Fauzyn kanssa. Hän voitti kauden päätösviikonloppuna Shanghaissa sprinttikilpailun ja keräsi lisäksi kaksi kakkossijaa.  Seuraavalla kaudella hän voitti kolmesti. Aasian GP2 -sarjassa Yoong ajoi muutaman osakilpailun kaudella 2008-2009. Vuodesta 2006 lähtien Yoong on ajanut kestävysajoja erilaisissa urheiluauto- ja GT-sarjoissa.
6. joulukuuta 2009 Yoong nimitettiin malesialaistaustaisen Lotus Racing -tallin nuorten kuljettajien kehitysohjelman johtajaksi.
Formula 1 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Minardi | AUS   | MAL   | BRA   | SMR   | ESP   | AUT   | MON   | CAN   | EUR   | FRA   | GBR   | GER   | HUN   | BEL   | ITA Kesk. | USA Kesk. | JPN 16 | 0 | 26. |
| 2002 | Minardi | AUS 7 | MAL Kesk. | BRA 13 | SMR DNQ | ESP DNS | AUT Kesk. | MON Kesk. | CAN 14 | EUR Kesk. | GBR DNQ | FRA 10 | GER DNQ | HUN   | BEL   | ITA 13 | USA Kesk. | JPN Kesk. | 0 | 20. |
Aasian GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | My Qi-Meritus Mahara | CHNFEA 14 | CHNSPR 9 | DUBFEA Kesk. | DUBSPR C | BHR1FEA   | BHR1SPR   | QTAFEA   | QTASPR   | MALFEA   | MALSPR   | BHR2FEA   | BHR2SPR   | 0 | 25. |
Aiheesta muualla

Kuvia tai muita tiedostoja aiheesta Alex Yoong Wikimedia Commonsissa
Virallinen sivu (englanniksi)
Alex Yoong ajaa Aasian Formula -sarjan autolla Zhuhaissa vuonna 1994.
Jackpot Films

Jackpot Films Oy (tunnettu aikaisemmin nimellä Kanta-Hämeen Mainospellet Oy) on vuonna 1998 perustettu suomalainen elokuvatuotantoyhtiö. Yrityksen toimitusjohtaja on Timo Kahilainen. Yhtiö on pääasiassa tuottanut Kummeli-tuotantoja Porkkana Ryhmän ohella.
Yhtiön nimi muutettiin nykyiseksi vuonna 2005.
Jackpot Filmsin tuotannot

Lääkärit tulessa (televisiosarja, 1998)
Herra Heinämäen Lato-orkesteri (televisiosarja Pikku Kakkosessa, 1999, 2009–2010)
Jurismia! (televisiosarja, 2002)
Beatlehem (televisioelokuva, 2003)
Kummelin Jackpot (elokuva, 2006)
Herra Heinämäki ja Leijonatuuliviiri (elokuva, 2011)
Aiheesta muualla

Jackpot Films Elonetissä
Jackpot Films Internet Movie Databasessa (englanniksi)
Jackpot Films YTJ – Yritys- ja yhteisötietojärjestelmässä
Arthur Amberla

| Arthur Amberla> Henkilötiedot |
| --- | --- |
Syntynyt: 1. maaliskuuta 1894 Vehmaa
Kuollut: 2. huhtikuuta 1967 (73 vuotta) Helsinki
Ammatti:  juristi
Arvonimi: Vuorineuvos
Arthur Aleksander Amberla (1. maaliskuuta 1894 Vehmaa – 2. huhtikuuta 1967 Helsinki) oli suomalainen vuorineuvos, joka toimi Hämeenlinnan Verkatehdas Oy:n toimitusjohtajana vuosina 1927–1959.
Amberlan perhe osti Hämeenlinnan Verkatehdas Oy:n osake-enemmistön vuonna 1927. Ostajina olivat perheen isä, kartanonomistaja Johannes Amberla sekä hänen poikansa insinööri E. G. Amberla ja Arthur Amberla. Arthur Amberlasta tuli yrityksen toimitusjohtaja ja johtokunnan puheenjohtaja. Hän sai seuraavana vuonna varatuomarin arvon. Johannes Amberla oli maanviljelijä, joka oli kartuttanut omaisuuttaan yritystoiminnalla ja onnistuneilla kiinteistökaupoilla. Amberloiden ostaessa Verkatehtaan yrityksessä oli 90 työntekijää ja se tuotti 52 000 metriä villakangasta vuodessa. Vuoteen 1944 mennessä yritys oli kasvanut 625 työntekijään ja tuotantomäärä 486 000 metriin. 1950-luvulla työntekijöitä oli jo noin 1300. Yrityksen toimitusjohtajana Amberlasta tuli yksi Suomen tekstiiliteollisuuden kärkihahmoista. Hän kuului Villatehtailijain Yhdistyksen johtokuntaan vuodesta 1937 (ja valittiin kunniapuheenjohtajaksi vuonna 1964) ja oli Villatehtaiden Yhtymän luottamusneuvoston puheenjohtaja.
Vuorineuvoksen arvon Amberla sai vuonna 1949. Hän oli myös El Salvadorin pääkonsuli.
Artturi Hellemaa

Artturi Hellemaa.
Artturi Hellemaa, vuoteen 1923 Hellman (15. syyskuuta 1893 Ulvila – 1. huhtikuuta 1976 Ulvila) oli suomalainen yritysjohtaja, joka toimi Friitala Oy:n toimitusjohtajana. Hän sai kauppaneuvoksen arvon vuonna 1944.
Hellemaa tuli isänsä Arthur Hellmanin perustaman Friitalan palvelukseen vuonna 1911. Hän oli Fiitalan Nahka Oy:n prokuristi ja teknillinen johtaja 1918–1927 sekä toimitusjohtaja vuodesta 1928 lähtien. Hellemaa toimi myös Porin kauppakamarin puheenjohtajana vuodesta 1959.
Artturi Hellemaan veli oli teollisuusneuvos Arvi Helleranta.
Ammunta kesäolympialaisissa 1900

Ammuntaa kesäolympialaisissa vuonna 1900
| Ammunta kesäolympialaisissa 1900  |
| --- | --- | --- |
| 25 m olympiapistooli | miehet |  |
| 50 m vapaapistooli | miehet |  |
| 50 m vapaapistooli, joukkueet | miehet |  |
| Trap | miehet |  |
| 300 m sotilaskivääri, pysty | miehet |  |
| 300 m sotilaskivääri, polvi | miehet |  |
| 300 m sotilaskivääri, makuu | miehet |  |
| 300 m sotilaskivääri, asennot | miehet |  |
| 300 m sotilaskivääri, joukkue | miehet |  |
Pariisin kesäolympialaisissa 1900 ammunnassa kilpailtiin yhdeksässä henkilökohtaisessa lajissa ja kahdessa joukkuelajissa.
Lajeina olivat pistoolissa 25 metrin olympiapistooli, 50 metrin vapaapistooli. Kiväärissä kilpailtiin 300 m sotilaskiväärissä asentokilpailussa, makuussa, polvessa ja pystyssä. Haulikkolajina mukana oli trap-ammunta. Kilpailuissa kilpailtiin myös kyyhkysammunnassa ja villikarjuammunnassa, mutta kansainvälinen olympiakomitea ei lue niitä olympialajeiksi. Kyseinen kyyhkysammunta on olympiahistorian ainoa kilpailu (vaikkakin epävirallinen), jossa eläimiä on vahingoitettu tarkoituksellisesti. Kilpailussa kuoli noin 300 kyyhkystä.
Vapaapistoolissa ja vapaakiväärissä (= sotilaskivääri) ratkaistiin olympiakilpailun yhteydessä myös maailmanmestaruudet.
Mitalistit > Henkilökohtaiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 25 m olympiapistooli | Maurice Larrouy  Ranska | 58 | Léon Moreaux  Ranska | 57 | Eugène Balme  Ranska | 57 |
| 50 m vapaapistooli | Karl Röderer  Sveitsi | 503 | Achille Paroche  Ranska | 466 | Konrad Stäheli  Sveitsi | 453 |
| 300 m sotilaskivääri, asennot | Emil Kellenberger  Sveitsi | 930 | Anders Peter Nielsen  Tanska | 921 | Ole Østmo  Norja ja Paul van Asbroeck  Belgia | 917 |
| 300 m sotilaskivääri, makuu | Achille Paroche  Ranska | 332 | Anders Peter Nielsen  Tanska | 330 | Ole Østmo  Norja | 329 |
| 300 m sotilaskivääri, polvi | Konrad Stäheli  Sveitsi | 324 | Emil Kellenberger  Sveitsija Anders Peter Nielsen  Tanska | 314 |  |  |
| 300 m sotilaskivääri, pysty | Lars Jørgen Madsen  Tanska | 305 | Ole Østmo  Norja | 299 | Charles Paumier  Belgia | 298 |
| Trap | Roger de Barbarin  Ranska | 17 | René Guyot  Ranska | 17 | Justinien de Clary  Ranska | 17 |
Mitalistit > Joukkueet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 300 metrin sotilaskivääri, asennot |  Sveitsi Emil Kellenberger, Franz Böckli, Konrad Stäheli, Louis Richardet ja Alfred Grütter | 4399 |  Norja Ole Østmo, Hellmer Hermandsen, Olaf Frydenlund, Ole Sæther ja Tom Seeberg | 4290 |  Ranska Auguste Cavadini, Maurice Lecoq, Léon Moreaux, Achille Paroche ja René Thomas | 4278 |
| 50 m vapaapistooli |  Sveitsi Karl Röderer, Konrad Stäheli, Louis Richardet, Friedrich Lüthi ja Paul Probst | 2271 |  Ranska Achille Paroche, Louis Duffoy, Maurice Lecoq, Léon Moreaux ja  Jules Trinité | 2203 |  Alankomaat Solko van den Bergh, Antonius Bouwens, Dirk Boest Gips, Henrik Sillem ja Anthony Sweijs | 1876 |
Mitalistit > Ei-olympialajit

Kansainvälinen olympiakomitea ei lue näitä lajeja olympialajeiksi.
| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Kyyhkysammunta | Léon de Lunden  Belgia | 21 | Maurice Faure  Ranska | 20 | Donald Mackintosh  Australiaja Crittenden Robinson  Yhdysvallat | 18 |
| Villikarju | Louis Debray  Ranska | 20 | Pierre Nivet  Ranska | 20 | Comte de Lambert  Ranska | 19 |
Mitalitaulukko

Pois lukien ei-olympialajit.
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Sveitsi | 5 | 1 | 1 | 7 |
| 2. |  Ranska | 3 | 4 | 3 | 10 |
| 3. |  Tanska | 1 | 3 | 0 | 4 |
| 4. |  Norja | 0 | 2 | 2 | 4 |
| 5. |  Belgia | 0 | 0 | 2 | 2 |
| 6. |  Alankomaat | 0 | 0 | 1 | 1 |